text: Syg svane skaber kø på motorvejen
  22 september 2015 kl. 14.26
  På E20 fra Skærup mod Fredericia er der tirsdag eftermiddag kilometerlang kø på grund af en syg svane på kørebanen.
  Der er op mod 10 kilometer kø på E20 fra Skærup med retning mod Fredericia.
  Årsagen er en syg svane, der befinder sig mellem afkørslerne Skærup og Taulov N. Svanen giver store problemer, fordi den ikke vil lade sig indfange, og Vejdirektoratet har derfor været nødt til at spærre det ene spor.
  Der er en dyreambulance på vej til stedet for at hente svanen, oplyser Vejdirektoratet til TV SYD.
  OPDATERING: Svanen er blevet fjernet, og køen er stille og roligt ved at forsvinde igen.
  